Eksempel på PRESSEMEDDELELSE - opstart af en vågetjeneste

**Vejledning til pressemeddelelsen:**

* Pressemeddelelsen er et eksempel på, hvad man kan sende ind til lokalavisen for at gøre opmærksom på at vågetjenesten findes, og at man søger flere frivillige til vågetjenesten.

I kan plukke af pressemeddelelsen eller bruge det hele, eller lave noget helt tredje.

De understregninger som står med rødt er der, hvor I skal fylde jeres lokale information ind.

* Det er altid godt at have et citat med i en pressemeddelelse. Det kan f.eks. være kontaktpersonen for vågetjenesten, som udtaler sig i citatet, men det kan også være formanden for lokalbestyrelsen eller en anden i Ældre Sagen.
* Send pressemeddelelsen til lokalavisen. Det er også en god ide at sende pressemeddelelsen til kirkeblade, Ældre Sagens lokale blad, det lokale frivilligcenter, m.m.

**Ingen skal dø alene**

Ældre Sagens vågetjeneste i \_\_\_\_\_\_\_\_\_\_ har brug for flere frivillige vågekoner M/K, som vil være med til at våge over døende i deres allersidste tid.

Hvert år dør tusindvis af mennesker uden at have nogen ved deres side. I Ældre Sagen mener vi, at ingen skal dø alene, medmindre de selv ønsker det. Derfor søger Ældre Sagens vågetjeneste i \_\_\_\_\_\_\_\_\_ frivillige, som vil være med til at give ro, tryghed og nærvær til døende og deres pårørende i den sidste tid.

Vågetjenesten kommer hos mennesker, der ikke har pårørende tæt ved sig, eller som aflastning for pårørende, der har brug for et hvil. Vågetjenesten har været i gang siden \_\_\_\_\_\_\_\_ og er i dag et korps på \_\_\_\_ personer.

”Men, vi har brug for flere, så vi kan hjælpe endnu flere,” siger \_\_\_\_\_\_\_\_\_\_\_\_\_\_ der er kontantperson for vågetjenesten i \_\_\_\_\_\_\_\_\_.

”Det, at der ér nogen hos dig, kan gøre en stor forskel for et menneske, der ellers ville ligge og dø alene. Den frivilliges opgave er udelukkende at være til stede og give ro. Det kan være ved at holde i hånd, lytte til den døende, eller blot være i rummet. Det afhænger af, hvad den døende har behov for,” siger vågetjenestens kontaktperson \_\_\_\_\_\_\_\_\_\_\_\_\_\_\_\_\_\_\_.

Som frivillig i vågetjenesten bliver man en del af et korps, der rykker ud, når der er behov for det. Vågetjenesten bliver oftest tilkaldt til at våge om aftenen eller om natten. Man kan som frivillig i vågetjenesten altid sige nej til en vagt. En typisk vagt er af tre timers varighed.

Vågetjenesten er ikke en erstatning for den pleje og omsorg, som professionelle eller pårørende yder, og vågetjenesten har et tæt samarbejde med de pårørende, hjemmeplejen eller personalet på det plejecenter, den døende befinder sig på. De frivillige i vågetjenesten vil altid have mulighed for at tilkalde hjælp.

Alle frivillige i vågetjenesten bliver uddannet på kursus, så de er kompetente og godt rustet til opgaven. Det er ikke nogen betingelse at være medlem af Ældre Sagen for at benytte vågetjenesten eller være frivillig. Alle i vågetjenesten har tavshedspligt.

Hvis du vil høre mere om vågetjenesten kan du kontakte ­­­­­­­­­­­­­­\_\_\_\_\_\_\_\_\_\_\_\_ på telefon \_\_\_\_\_\_\_\_\_\_\_\_ .